CELEX: 62010TN0325
Language: et
Date: 2010-08-03 00:00:00
Title: Kohtuasi T-325/10: 3. augustil 2010 esitatud hagi — Iliad jt versus komisjon

23.10.2010   
            
            
               ET
            
            
               Euroopa Liidu Teataja
            
            
               C 288/43
            
         
      3. augustil 2010 esitatud hagi — Iliad jt versus komisjon
      (Kohtuasi T-325/10)
      ()
      (2010/C 288/82)
      Kohtumenetluse keel: prantsuse
      
         Pooled
      
      
         Hagejad: Iliad SA (Pariis, Prantsusmaa), Free infrastructure SAS (Pariis) ja Free SA (Pariis) (esindaja: advokaat T. Cabot)
      
         Kostja: Euroopa Komisjon
      
         Hagejate nõuded
      
      
                  —
               
               
                  tunnistada käesolev hagi vastuvõetavaks;
               
            
                  —
               
               
                  tühistada ELTL artikli 263 alusel Euroopa Komisjoni 30. septembri 2009. aasta otsus, milles kiidetakse heaks Hauts-de-Seine’i departemangus kiire lairibaühenduse rajamise projekti riigipoolne rahastamine 59 miljoni euro suuruses summas;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagejad paluvad tühistada komisjoni 30. septembri 2009. aasta otsus (1), milles sedastatakse, et avaliku teenuse osutamise kulude hüvitamine 59 miljoni euro suuruses summas, mille Prantsusmaa ametiasutused andsid ühele ettevõtjate ühendusele kiire lairibaühenduse rajamiseks ja käitamiseks (projekt THD 92) Hauts-de-Seine’i departemangus, ei kujuta endast riigiabi.
      Hagejad esitavad oma hagi põhjenduseks kolm väidet:
      
                  —
               
               
                  on rikutud ELTL artikli 107 lõiget 1, kuna komisjon ei järginud ühtegi kohtuotsuses Altmark (2) toodud kriteeriumi, kui ta otsustas, et kõnealune meede ei kujuta endast riigiabi;
               
            
                  —
               
               
                  on rikutud põhjendamiskohustust, kuna vaidlustatud otsuses ei ole esitatud piisavalt asjaolusid, mis võimaldaksid järeldada, et kõik kohtuotsuse Altmark kohaldamise tingimused on täidetud;
               
            
                  —
               
               
                  on rikutud kohustust algatada ELTL artikli 108 lõikes 2 ettenähtud ametlik uurimismenetlus, kuna esialgse uurimise käigus saadud tõendid — dokumendid, millest ilmneb läbiviidava uurimise ulatuslikkus ja keerukus, ning vaidlustatud otsuse osaliselt puudulik ja ebapiisav sisu — tõendavad, et komisjon võttis vaidlustatud otsuse vastu vaatamata sellele, et tal oli tõsiseid raskusi hinnata, kas kõnealune meede on siseturuga kokkusobiv või mitte.
               
            
         (1)  Riigiabi nr 331/2008 — Prantsusmaa.
      
         (2)  24. juuli 2003. aasta otsus kohtuasjas C-280/00: Altmark Trans ja Regierungspräsidium Magdeburg (EKL 2003, lk I-7747).